LEGISLATÍVNA RADA VLÁDY
   SLOVENSKEJ REPUBLIKY

           Na rokovanie vlády SR
                                                                                      dňa 25. januára 2006
                                                                                      K materiálu č. 18094/2005
                                                                                      K bodu č. 2

                                           S T A N O V I S K O

k návrhu poslanca Národnej rady Slovenskej republiky Pavla  RUSKA na vydanie zákona, ktorým sa dopĺňa zákon Národnej rady Slovenskej republiky č.350/1996 Z.z. o rokovacom poriadku Národnej rady Slovenskej republiky v znení neskorších predpisov (tlač 1355)

I
                                                            
            Podľa § 70 ods. 2 zákona Národnej rady Slovenskej republiky č.350/1996 Z. z. o rokovacom poriadku Národnej rady Slovenskej republiky v znení neskorších predpisov požiadal predseda Národnej rady Slovenskej republiky P. Hrušovský listom z 10. októbra  2005 vládu Slovenskej republiky o zaujatie stanoviska k návrhu poslanca Národnej rady Slovenskej republiky Pavla  RUSKA na vydanie zákona, ktorým sa dopĺňa zákon Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov (tlač 1355).

         Účelom predloženého návrhu je upraviť používanie takého názvu poslaneckého klubu, súčasťou ktorého by bol názov politickej strany alebo politického  hnutia  zapísaný v registri politických strán alebo politického hnutia vedeného podľa osobitného predpisu. Navrhuje sa, aby štatutárny  orgán príslušnej politickej strany alebo politického hnutia, takýto názov písomne oznamoval predsedovi Národnej rady Slovenskej republiky.

Návrh zákona podľa predkladateľov nezakladá nároky na štátny rozpočet. S uvedeným  konštatovaním sa stotožňuje aj Ministerstvo financií SR. 
         
Predkladateľom tohto návrhu na rokovanie vlády je podpredseda vlády SR a minister spravodlivosti SR D. Lipšic, ktorý odporúča vláde SR s návrhom zákona vysloviť nesúhlas z dôvodov uvedených v predkladacej správe.

         
                                                   II

Legislatívna rada vlády Slovenskej republiky prerokovala predmetný návrh  zákona na svojom zasadnutí 17. januára 2006. Vláde Slovenskej republiky odporučila  n e s ú h l a s i ť  s predloženým návrhom z dôvodov uvedených v pripojenom návrhu stanoviska vlády Slovenskej republiky.

III
                                                       
                                                         Návrh

S T A N O V I S K O
vlády Slovenskej republiky
k návrhu poslanca Národnej rady Slovenskej republiky Pavla  RUSKA na vydanie zákona, ktorým sa dopĺňa zákon Národnej rady Slovenskej republiky č.350/1996 Z.z.  o rokovacom poriadku Národnej rady Slovenskej republiky v znení neskorších predpisov (tlač 1355)

Vláda  Slovenskej   republiky  s   návrhom poslanca Národnej rady Slovenskej republiky Pavla  RUSKA na vydanie zákona, ktorým sa dopĺňa zákon Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov (tlač 1355)  n e s ú l a s í  z  týchto dôvodov : 

V bode 1 doplnením druhej vety do § 64 ods. 6 vznikne vnútorný rozpor medzi  touto vetou a prvou vetou.  Na dosiahnutie vytýčeného zámeru by bolo potrebné  predsedovi poslaneckého klubu v danej veci ustanoviť povinnosť, aby predložil predsedovi Národnej rady Slovenskej republiky písomný súhlas štatutárneho orgánu príslušnej politickej strany alebo politického hnutia takýto názov používať. 

Okrem tohto obsahuje návrh zákona ešte legislatívno-technické nedostatky. 
V bode 1 úvodnej vete namiesto slova „odsek“ má byť uvedená skratka „ods.“ a za slovo „registri“ má byť doplnené slovo „strán“. 

V článku II navrhovaná účinnosť „1. februára 2006“  je nereálna.

Bratislava 20. januára 2006
Vypracovala : Jiřina Fischerová
Schválil:         Štefan Grman 
                      generálny riaditeľ
                       sekcie vládnej legislatívy      

                   

                                                                              Daniel  L I P Š I C
             podpredseda vlády SR,
                                                                            minister spravodlivosti SR a
                                                                                predseda Legislatívnej rady vlády SR